Број: 02/4.01-4-011-1238/23

Датум: 27. јун 2023. године

На основу члана 50. Пословника Народне скупштине Републике Српске („Службени гласник Републике Српске“, број 66/20) Законодавни одбор подноси Народној скупштини

**И З В Ј Е Ш Т А Ј**

**о разматрању Приједлога закона о непримјењивању одлука Уставног суда Босне и Херцеговине – по хитном поступку – приједлог предсједника Републике, народних посланика и Владе Републике Српске**

Законодавни одбор Народне скупштине Републике Српске одржао је сједницу 27. јуна 2023. године на којој је разматран Приједлог закона о непримјењивању одлука Уставног суда Босне и Херцеговине – по хитном поступку – приједлог предсједника Републике, народних посланика и Владе Републике Српске.

Сједници су присуствовали Младен Илић, предсједник Одбора, Огњен Куљић, замјеник предсједника Одбора, Срђан Мазалица, Драгомир Васић, Милан Касаповић, Небојша Вукановић, Душица Шолаја и Небојша Пантић, чланови Одбора.

Сједници нису присуствовали Дамјан Шкипина, Мирна Савић-Бањац и Жељко Дубравац, чланови Одбора.

Образложење наведеног приједлога закона поднио је Слободан Зец, представник Министарства правде.

Након дискусије чланови Одбора су већином гласова заузели став да за Приједлог закона о непримјењивању одлука Уставног суда Босне и Херцеговине – по хитном поступку – приједлог предсједника Републике, народних посланика и Владе Републике Српске постоје претпоставке за разматрање на Осмој посебној сједници Народне скупштине Републике Српске.

**ПРЕДСЈЕДНИК ОДБОРА**

***Младен Илић***